EXPUNERE DE MOTIVE

Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR, peste nivelul rubricilor corespunzătoare din cadrul financiar.

Normele aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2].

La data de 8 octombrie 2013, Spania a înaintat cererea EGF/2013/008 ES/Comunidad Valenciana – Textile pentru o contribuție financiară din FEG, ca urmare a unor disponibilizări efectuate în 198 de întreprinderi a căror activitate se încadrează în sectorul NACE a doua revizuire diviziunea 13 (Fabricarea produselor textile)[3], în regiunea NUTS II Comunidad Valenciana (ES52) din Spania.

După analizarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile pentru acordarea unei contribuții financiare în temeiul regulamentului menționat.

SINTEZA CERERII ȘI ANALIZĂ

Date principale: ||

Numărul de referință FEG || EGF/2013/008

Stat membru || Spania

Articolul 2 || litera (b)

Întreprinderi vizate || 198

Regiunea NUTS II || Comunidad Valenciana (ES52)

Diviziunea din NACE Rev. 2 || 13 (Fabricarea produselor textile)

Perioada de referință || 1.11.2012 – 1.8.2013

Data de începere a serviciilor personalizate || 1.1.2014

Data depunerii cererii || 8.10.2013

Disponibilizări în timpul perioadei de referință || 560

Lucrători disponibilizați care se preconizează că vor beneficia de măsurile în cauză || 300

Cheltuieli pentru servicii personalizate (EUR) || 1 600 000

Cheltuieli pentru punerea în aplicare a FEG[4] (EUR) || 80 000

Cheltuieli pentru punerea în aplicare a FEG (%) || 4,76

Buget total (EUR) || 1 680 000

Contribuția din partea FEG (50 %) (EUR) || 840 000

1. Cererea a fost prezentată Comisiei la data de 8 octombrie 2013 și a fost completată cu informații suplimentare până la data de 5 noiembrie 2013.

2. Cererea îndeplinește condițiile de mobilizare a FEG, astfel cum se prevede la articolul 2 litera (b) din Regulamentul (CE) nr. 1927/2006, și a fost înaintată în termenul de 10 săptămâni menționat la articolul 5 din regulamentul respectiv.

Legătura dintre disponibilizări și schimbările majore din structura comerțului mondial, generate de globalizare sau de criza financiară și economică mondială

3. În scopul stabilirii legăturii dintre disponibilizări și modificările majore apărute în structura comerțului mondial ca urmare a globalizării, Spania susține că, de la expirarea, la sfârșitul anului 2004, a Acordului tranzitoriu privind textilele și îmbrăcămintea (ATI) al Organizației Mondiale a Comerțului (OMC), referitor la o perioadă de 10 ani, piața textilelor din Uniunea Europeană a fost deschisă unei concurențe de dimensiune mondială sporită[5], în special din partea Chinei și a altor țări din Extremul Orient. Graficul de mai jos arată că, pentru diviziunea 13 a NACE s-a înregistrat o creștere mare a importurilor de la încetarea ATI.

Exporturi și importuri de textile ale Uniunii Europene[6] (în milioane de euro)

Surse: Eurostat. Comext

4. În perioada 2004-2012, balanța comercială a UE din domeniul produselor textile s-a deteriorat în mod considerabil. În această perioadă, importurile de textile au crescut cu 17 %, în timp ce exporturile de textile ale UE în lume au scăzut cu 3 %. Balanța comercială a UE în sectorul textilelor a trecut de la un excedent de 1,107 miliarde EUR în 2004 la un deficit de 3,067 miliarde EUR în 2012.

Textile milioane EUR || 2004 || 2006 || 2008 || 2010 || 2012 || Creștere 2004/2012 (în %)

Importuri în UE || 20 585 || 22 637 || 21 574 || 22 789 || 24 098 || 17,07

Exporturi ale UE || 21 692 || 22 609 || 18 890 || 18 695 || 21 031 || -3,05

Sold || 1 107 || -28 || -2 684 || -4 094 || -3 067 ||

5. În plus, ponderea deținută de UE în exporturile mondiale de textile a scăzut de la 10 % la 8 % de-a lungul perioadei 2000-2011, în timp ce ponderea deținută de China în exporturile mondiale de textile a crescut de la 10 % la 32 %[7].

6. În concluzie, serviciile Comisiei consideră că cele 560 de disponibilizări din regiunea Comunidad Valenciana din Spania pot fi legate, în conformitate cu cerințele de la articolul 1 și 2 din Regulamentul (CE) nr. 1927/2006, de schimbări majore în structura comerțului mondial, care au condus la o creștere substanțială a importurilor în UE și la o diminuare a cotei de piață deținute de UE pe piețele mondiale.

7. Până în prezent, sectorul fabricării produselor textile a făcut obiectul a 11 cereri de contribuție financiară din partea FEG[8], toate fiind cauzate de globalizarea comerțului.

Stabilirea numărului de disponibilizări și îndeplinirea criteriilor de la articolul 2 litera (b)

8. Spania a depus această cerere în temeiul criteriilor de intervenție menționate la articolul 2 litera (b) din Regulamentul (CE) nr. 1927/2006, care prevede disponibilizarea a cel puțin 500 de salariați, într-o perioadă de nouă luni, în întreprinderi a căror activitate se încadrează în aceeași diviziune NACE Rev. 2, într-o regiune sau în două regiuni învecinate de la nivelul NUTS II dintr-un stat membru.

9. În cerere sunt menționate 560 de disponibilizări în 198 de întreprinderi încadrate în Diviziunea 13 a NACE Rev. 2 („Fabricarea produselor textile”), în regiunea NUTS II din Comunidad Valenciana (ES52) în timpul perioadei de referință de 9 luni, de la 1 noiembrie 2012 la 1 august 2013. Din aceste disponibilizări, 117 au fost calculate în conformitate cu articolul 2 al doilea paragraf prima liniuță din Regulamentul (CE) nr. 1927/2006; 284 de disponibilizări au fost calculate în conformitate cu articolul 2 al doilea paragraf a doua liniuță, iar alte 159 de disponibilizări în conformitate cu a treia liniuță a aceluiași paragraf. Comisia a primit confirmarea, solicitată în temeiul articolului 2 alineatul (2) al doilea paragraf a treia liniuță, că acesta este numărul efectiv al disponibilizărilor efectuate.

Explicația caracterului neprevăzut al acestor disponibilizări

10. Industria textilă din Spania a făcut obiectul unei restructurări și modernizări profunde ca răspuns la presiunea concurenței care a urmat după expirarea Acordului multifibre al Organizației Mondiale a Comerțului și a Acordului privind textilele și îmbrăcămintea care i-a succedat. Autoritățile spaniole susțin că tranziția lină așteptată, menționată în diverse documente[9], a fost perturbată de puterea neașteptat de mare a monedei euro; din acest motiv, cota de piață deținută de UE a scăzut mult mai rapid decât se prevedea.

Identificarea întreprinderilor care au efectuat disponibilizări și a lucrătorilor vizați pentru asistență

11. Cererea se referă la 560 de disponibilizări efectuate în următoarele 198 de întreprinderi:

Întreprinderile și numărul de disponibilizări

A.C. CUERDAS SL || 1 || INNOVIA COPTALIA, S.A. || 1

ABASIC, S.L.U. || 1 || IRPA SA || 1

ACABADOS DE TEJIDOS INNOVADORES S.L.U. || 1 || IZPIEL SA || 1

ACAPERSA || 1 || J.P. CARDENAL 1953 S.L. || 1

ADELA ROY,S.L. || 1 || JARRES, S.L. || 3

ADOLFO DOMINGUEZ SA || 3 || JOAQUIN GARCIA ROMAN || 1

ALCOCERTEX, S.L. || 3 || JOAQUIN REINA, S.A. || 16

ALGINET TEXTIL SA || 3 || JOHNSON CONTROLS IBERICA,S.A. || 2

ALHAMBRA INTERNACIONAL S.A. || 6 || JOSE BARTUAL CASTELLETS S.L || 4

ALTERCO S.A. || 2 || JOSE ROYO S.L. || 1

ALYSA S.L || 1 || JOSEP AVELINO DEVIS || 1

ANA MARI GOMEZ VAQUERO || 1 || JUAN FORNES FORNES SA || 1

ANTONIO BORONAT SUCH || 1 || JUAN JOSE BARBER MATAIX || 1

ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1

ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1

APARISI &CIA || 5 || LECOUIR EXP IMP SL || 1

ARBORA & AUSONIA, S.L.U. || 3 || LIZZO DESIGN SL || 1

ARMANDO FERRE || 2 || LUIS HERNANDEZ LOPEZ || 2

ATEVAL || 1 || LYONTEX, S.L. || 2

ATHOS FABRICS, S.L. || 1 || MANTEROL, S.A. || 9

ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1

ATRIUM RETAIL SERVICES S.L. || 1 || MANUEL REVERT Y CIA, S.A || 1

ATTRACTION GROUP 2002 S.L. || 1 || MAPA SPONTEX IBERICA S.A || 2

BELENGUER ROBA BETA S.L || 1 || MARIA DEL MAR CORDERO GARCIA || 1

BENICAS GRUP S.L. || 2 || MARIA ESTELA AÑO SENAR || 1

BETIS TEXTIL, S.A. || 1 || MARINA CASTRO GARCIA || 1

BIARPRINT, S.L. || 1 || MEPABAN SA || 1

BON ESTIL, S.L. || 1 || MIDUSO S.L. || 1

BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1

BORDADOS SOLER SANTAMARIA SLL || 1 || MINIT SPAIN, S.A. || 1

BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1

CALZADOS NAVARRO,S.L. || 1 || MONTE KINABALU SL || 2

CAMBRASS || 1 || MURO PAPEL S.A. || 1

CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1

CASTILLA RIENDA S.L || 1 || ORCHESTRA S.L || 1

CLEYSOR, S.L. || 1 || OYSHIO ESPAÑA SA || 1

COLCHONES MIVIS, S.L. || 2 || OYSHIO ESPAÑA SA || 1

COLORPINT FASHION S.L. || 2 || OYSHO SAU || 1

COLORTEX 1967, S.L. || 68 || P. TOTEL, S.L. || 1

COLORTEX, S.A. || 16 || PABEL BOCAIRENT SL || 1

COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10

COMERCIAL TIFANYS, S.L. || 1 || PEPE JEANS FOOTWEAR, S.L. || 1

COMERSAN S.A. || 1 || PRODUCTOS DAMEL , SL. || 1

CONFECCIONES ENRICH S.L. || 1 || PROTEC TEXTIL SL || 1

CONFECCIONES MACOLSA, S.L. || 1 || PULL & BEAR ESPAÑA SA || 5

CONFECCIONES SULFY,S.L. || 1 || PUNTO FA SL || 3

CORSETERIA LEVANTINA, SL || 1 || RAFAEL CATALA, S.A. || 19

CORTEFIEL SA || 1 || RAMDOM TEX S.L. || 2

COSEFIL S.L. || 2 || RED NASSAU, S.L. || 1

CREACIONES FAMISAX, S.L. || 1 || REIG MARTI, S.A. || 42

CREVI MODA CONFECCIÓN S.L. || 6 || ROTATEX S.L. || 1

DEBORA AUSONIA || 2 || ROYO GARMENTS, S.L. || 10

DISCOMEL, S.L. || 1 || SANPERE LOGÍSTICA S.L. || 1

DISFRIMUR S.L || 1 || SIXTY SPAIN RETAIL, S.L.U. || 1

DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3

DORIAN TEXTIL, S.L. || 2 || SOLARMANES, S.L. || 1

DUSEN, S.A. || 1 || SONNENGLANZ S.L. || 1

ELIS MANOMATIC,S.A. || 1 || STRADIVARIUS ESPAÑA SA || 2

ELISA ANDRES CARBONELL, S.L. || 4 || T. L. HONDURAS SL || 1

ELISA MENUTS SL || 2 || T.M.V., S.L. || 2

ENCONADOS Y TORCIDOS S.A. || 1 || TAMODERVA S.L || 1

ESADE, S.L. || 1 || TAPICERIAS, S.A. || 3

ESCRIG, S.L. || 2 || TAPIZADOS AROCA, C.B. || 1

EURORED SL || 1 || TEIBOR S.L || 1

EXCLUSIVAS SIRVENT, S.L. || 1 || TEJIDOS Y BORDADOS S.L. || 1

EXPORT PABLO´S || 1 || TELAKASA HOGAR, S.L. || 1

EZETI SL || 1 || TEX - COY S.L. || 1

FAUSTINO SALCEDO, S.L. || 1 || TEX ATHENEA SL || 5

FERNANDO JOSE PUYOL NADAL || 1 || TEXIL SAMA || 1

FETEXSA || 2 || TEXTIL DAIMIELEÑA S.A || 1

FIBRESVAL, S.L. || 2 || TEXTIL GRECA,S.L. || 1

FINANCIERA PRONOVIAS, S.A. || 2 || TEXTILES ANTILO, S.L. || 1

FRAG COMERCIO INTERNACIONAL, S.L. || 2 || TEXTILES ATHENEA, S.A. || 1

FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4

FRANCISCO FERRER MARIN, S.L. || 1 || TEXTILES PASTOR S.L. || 1

FUNKY FISH SPAIN, S.L. || 1 || TEXTILES SAN JORGE SL || 1

GALIANA NOVA, S.L. || 6 || TEXTILIN, S.L. || 1

GAMES STORES IBERIA SL || 2 || THV, SL BLANCO FASHION, SL (SALERA) || 1

GENERAL DE INNOVACION TEXTIL || 1 || TOLDOS LEVANTE S.L || 2

GENEROS DE PUNTO GARCIA, S.L. || 1 || TUSSY XXI SL || 1

GIL MAS, S.A. || 10 || TUTTO PICCOLO S.A. || 3

GONZAGA EXPORT, S.L || 2 || UBESOL, S.L. || 3

GREGORI GALINDO FCO JOSE S.L.N.E. || 1 || UBESOL, S.L. || 1

GRUPO ANTOLIN AUTOTRIM S.A.U || 1 || UBIOTEX, S.L. || 1

GRUPO BONATEL S.L.U. || 1 || UNION COMPOSITES S.L. || 1

GRUPO TAVEX S.A. || 11 || VALENCIA MENKES S.A || 1

HENNES Y MAURITZ S.L. || 1 || VALMEXIN S.L || 1

HIJOS DE SILVIO COLOMINA SL || 5 || VANICO S.A. || 1

HILADOS BENAMER S.L. || 18 || VERDE VELENO SL || 3

HILATURAS EL RAVALET, SL || 11 || VICENTA SIFRE GALLART, SL || 1

HILATURAS FERRE S.A. || 1 || VIDAL Y SANZ S.A. || 5

HILATURAS MARSANS S.L. || 1 || VISOR FALL NERS, S.L. || 1

HOGARLLEGO, S.L. || 1 || VIVES Y MARI S.L. || 7

ID P&C PATRONAJE Y CREACION S.L. || 10 || VORTUMNA S.L. || 1

INDUFIBRAS || 2 || XIRIVELLA AVINYO TAPISSEROS, S.L. || 18

INDUSTRIAL DEL TORCIDO S.A. || 1 || YAHYA JEBBOURI || 1

INDUSTRIAL NEOTEC SL || 1 || ZARA ESPAÑA S.A. || 4

INDUTER S.L. || 2 || ZARA HOME ESPAÑA, S.A. || 1

INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1

Total întreprinderi: 198 || Total disponibilizări: 560 ||

12. Tuturor lucrătorilor disponibilizați li se va oferi posibilitatea de a beneficia de măsurile respective. Cu toate acestea, pe baza experienței anterioare în gestionarea cazurilor de contribuții din FEG, autoritățile spaniole estimează că aproximativ 300 de lucrători vor opta să beneficieze de măsurile FEG.

13. Lucrătorii disponibilizați pot fi împărțiți în următoarele categorii:

Categorie || Număr || Procent

Bărbați || 317 || 56,61

Femei || 243 || 43,39

Cetățeni ai UE || 550 || 98,21

Cetățeni din țări terțe || 10 || 1,79

15-24 ani || 10 || 1,79

25-39 ani || 225 || 40,18

40-54 ani || 213 || 38,03

55-59 ani || 59 || 10,54

peste 60 de ani || 53 || 9,46

14. În ceea ce privește categoriile profesionale, defalcarea este următoarea:

Categorie || Număr || Procent

Directori || 1 || 0,18

Tehnicieni || 60 || 10,71

Meșteșugari și lucrători în domenii asociate || 455 || 81,25

Operatori de instalații și mașini || 10 || 1,79

Muncitori necalificați || 34 || 6,07

15. În conformitate cu articolul 7 din Regulamentul (CE) nr. 1927/2006, Spania a confirmat faptul că s-a aplicat o politică de egalitate între femei și bărbați, precum și de nediscriminare și că aceasta se va aplica în continuare pe parcursul diferitelor etape de punere în aplicare a FEG și, în special, în cursul accesului la contribuția financiară a FEG.

Descrierea teritoriului vizat, a autorităților sale și a părților interesate

16. Teritoriul afectat de disponibilizări se află în regiunea NUTS II Comunidad Valenciana. 11,5 % din totalul întreprinderilor spaniole își au sediul în această regiune. Sectorul de producție reprezintă aici 26 % din totalul locurilor de muncă, în timp ce sectorul serviciilor reprezintă 60 %, sectorul construcțiilor 10 %, iar sectorul primar 4 %. Modelul economic din Comunidad Valenciana se caracterizează prin prezența masivă a întreprinderilor mici și mijlocii specializate mai ales în fabricarea de mobilă, încălțăminte, textile, ceramică și jucării. Aceste industrii sunt concentrate în districte situate în jurul unui număr limitat de localități.

17. Principalele părți interesate sunt Generalitat Valenciana (guvernul autonom al regiunii Comunidad Valenciana) și, în special, birourile SERVEF (birouri publice de plasare a forței de muncă ale guvernului autonom); asociația angajatorilor Asociación de empresarios textiles de la Comunidad Valenciana-ATEVAL[10] și sindicatele UGT-PV și CCOO-PV.

Impactul preconizat al disponibilizărilor asupra ocupării forței de muncă la nivel local, regional sau național

18. Ocuparea forței de muncă în Comunidad Valenciana a fost grav afectată de criză. Rata șomajului în regiune a crescut rapid, de la 9,61 % (în primul trimestru din 2008) până la 29,19 % (în primul trimestru din 2013). Situația ocupării forței de muncă în regiunea afectată pare a fi deosebit de fragilă, având în vedere impactul crizei asupra unor sectoare tradiționale precum cel al jucăriilor, al ceramicii, al încălțămintei, al construcțiilor, precum și în sectorul textilelor, aceste sectoare fiind foarte importante pentru economia regiunii.

Rata șomajului în Comunidad Valenciana

Sursă: Encuesta de Población Activa (EPA)[11]

19. Autoritățile spaniole susțin că disponibilizările efectuate în sectorul textilelor din Comunidad Valenciana vor agrava și mai mult situația șomajului, deoarece întreaga regiune și în special regiunea NUTS 3 Alicante depind în foarte mare măsură de acest sector. Din totalul persoanelor care lucrează în industria prelucrătoare din Alicante, 8,24 % lucrează în sectorul textilelor.

20. În martie 2010[12], Spania a depus o cerere pentru o contribuție financiară din partea FEG pentru lucrătorii disponibilizați în sectorul textilelor din Comunidad Valenciana. Cererea actuală include și alte disponibilizări din același sector și din aceleași teritorii. În plus, ca urmare a disponibilizărilor din Comunidad Valenciana în alte sectoare decât cele incluse în NACE Rev. 2 Diviziunea 13 Fabricarea produselor textile, Spania a depus cereri pentru contribuții financiare din FEG în septembrie 2009[13] (ceramică), martie 2010[14] (pietre naturale), iulie[15] și decembrie 2011[16] (construcții și, respectiv, încălțăminte) și 2013[17] (materiale de construcții).

Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale

21. Toate măsurile prezentate în continuare se combină pentru a forma un pachet coordonat de servicii personalizate, care vizează reinserția profesională a lucrătorilor disponibilizați:

– Sesiuni introductive și de informare: Aceasta este prima măsură care urmează a fi oferită tuturor lucrătorilor disponibilizați, care cuprinde: (1) sesiuni de informare generală și individuală cu privire la aptitudini și cerințe în materie de formare; la programele de consiliere și de formare disponibile, precum și la alocații și stimulente; (2) procedura de înscriere.

– Consiliere, orientare profesională și stabilire a profilurilor: Aceasta include: stabilirea profilurilor lucrătorilor participanți și a unor strategii personalizate de reintegrare, precum și consiliere și monitorizarea sprijinului personalizat de-a lungul perioadei de punere în aplicare.

– Formare: Această măsură va include o gamă variată de cursuri de formare: (1) Formare pentru dezvoltarea competențelor transversale. Oferta de formare va include ateliere privind tehnicile de căutare a unui loc de muncă, formare vizând dezvoltarea competențelor personale (de exemplu, inteligența emoțională, adaptarea la schimbare etc.), a competențelor în domeniul tehnologiilor informației și comunicațiilor (TIC), precum și a cunoștințelor de limbi străine. (2) Formare profesională. Formarea profesională se va axa pe sectoarele în care există sau vor apărea oportunități de angajare, precum sectorul asistenților medicali în geriatrie, sau pe meseriile care necesită o autorizație profesională precum cele din sectorul alimentației, CCP în domeniul transportului de pasageri[18], agenți de pază privați, lucrători care manipulează pesticide, etc. (3) Pregătire la locul de muncă. Acest tip de formare va fi conceput astfel încât să răspundă nevoilor identificate ale întreprinderilor locale. Caracteristica distinctivă a acestei activități de formare este că formarea teoretică va fi completată de pregătire la locul de muncă. (4) Formare menită să dezvolte spiritul antreprenorial. Se vor furniza activități specifice de formare pentru lucrătorii care doresc să înființeze o întreprindere. Se estimează că la această activitate vor participa 200 de lucrători.

– Sprijin pentru antreprenoriat: Această măsură vizează sprijinirea lucrătorilor disponibilizați care intenționează să își creeze propria întreprindere. Sprijinul este structurat în trei etape: (1) Consiliere cu privire la proiecte și inițiative. Scopul este de a dezvolta, de a produce și de ghida proiecte viabile de creare a unei întreprinderi sau de desfășurare a unei activități independente. Tutorii vor încerca totodată să identifice posibilități de desfășurare a unei activități independente în locul de reședință al lucrătorilor și în afara acestuia și le vor prezenta participanților la această măsură. (2) Consultanță în scopul creării unei întreprinderi. Aceasta va consta în asistență personalizată pe parcursul întregului proces de înființare a întreprinderii (identificarea unei idei de afaceri, analiza fezabilității și asistență în pregătirea unui plan de afaceri) și în sprijin pentru îndeplinirea formalităților fiscale, juridice și administrative. Se estimează că 70 de lucrători vor participa la prima etapă și 40 - la cea de-a doua etapă.

– Asistență în vederea căutării intensive a unui loc de muncă. Aceasta va implica căutarea intensivă a unui loc de muncă, inclusiv căutarea oportunităților locale și regionale de angajare și de plasare a forței de muncă. Pentru a le oferi lucrătorilor instrumente online care să-i ajute în căutarea unui loc de muncă, va fi creat un site internet. Pe parcursul procesului de selecție, lucrătorii vor fi însoțiți de tutori. Vor urma sesiuni individuale cu tutorii, care îi vor ajuta pe lucrătorii reintegrați în câmpul muncii să se acomodeze cu noul loc de muncă.

– Stimulente. Vor exista patru tipuri de stimulente: (1) Stimulente pentru căutarea unui loc de muncă. Lucrătorii vor primi o sumă forfetară de 300 EUR pentru a participa în cadrul unui dispozitiv de măsuri personalizat. (2) Contribuție la cheltuielile de deplasare și contribuție pentru îngrijitorii de persoane dependente. În absența unui sistem de transport public adecvat între localitățile din regiune, va trebui ca participanții să își folosească propriul vehicul pentru a face naveta din orașul lor de reședință până în orașul în care se vor desfășura măsurile. Lucrătorii care fac naveta vor primi 10 EUR pe zi de participare la măsurile FEG, cu titlu de contribuție la cheltuielile de deplasare. Lucrătorii care au în sarcina lor persoane dependente (copii, persoane în vârstă sau persoane cu handicap) vor primi 15 EUR pe zi de participare, cu titlu de contribuție la cheltuielile pentru îngrijitorii de persoane dependente. Această sumă are rolul de a acoperi cheltuielile suplimentare ale lucrătorilor având responsabilități de îngrijire, pentru ca aceștia să poată beneficia de formare și de alte măsuri propuse. Se estimează că de aceste două stimulente vor beneficia 90 de lucrători. (3) Stimulente pentru plasarea personalului disponibilizat. O subvenție salarială de 350 EUR pe lună pentru o perioadă de maximum două luni va fi plătită lucrătorilor care revin pe piața forței de muncă ca angajați sau ca lucrători care desfășoară o activitate independentă. Salariații cu fracțiune de normă vor primi subvenția salarială proporțional, pro rata. Subvenția este menită să încurajeze reintegrarea rapidă pe piața forței de muncă. Se estimează că de acest stimulent vor beneficia 130 de lucrători. (4) Sprijin pentru crearea unei întreprinderi. Lucrătorii care înființează o întreprindere vor primi până la 3 000 EUR pentru acoperirea costurilor de înființare. Se estimează că de acest stimulent vor beneficia 20 de lucrători.

22. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de gestionare și control, precum și cele legate de informare și publicitate.

23. Serviciile personalizate prezentate de autoritățile spaniole sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Conform estimării efectuate de autoritățile spaniole, costurile totale se ridică la suma de 1 680 000 EUR, din care cheltuielile pentru servicii personalizate reprezintă 1 600 000 EUR, iar cheltuielile pentru punerea în aplicare a FEG reprezintă 80 000 EUR (4,76 % din suma totală). Contribuția totală solicitată din partea FEG este de 840 000 EUR (50 % din costurile totale).

Acțiuni || Numărul estimat al lucrătorilor vizați || Costul estimat per lucrător vizat (EUR) (*) || Costuri totale (FEG și cofinanțare națională) (în EUR) (**)

Servicii personalizate [articolul 3 primul paragraf din Regulamentul (CE) nr. 1927/2006]

Sesiuni introductive și de informare: (Acogida) || 300 || 200 || 60 000

Consiliere, orientare profesională și stabilire a profilurilor (Orientación) || 300 || 750 || 225 000

Formarea (Formación) || 200 || 3 370 || 674 000

Sprijin pentru antreprenoriat (Servicios de emprendedurismo) || 70 || 1 857 || 130 000

Asistență în vederea căutării intensive a unui loc de muncă (Servicios de inserción) || 300 || 780 || 234 000

Stimulente (Incentivos) || 300 || 923 || 277 000

Subtotal servicii personalizate || || 1 600 000

Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006]

Gestionare || || 70 000

Informare și publicitate || || 5 000

Activități de control || || 5 000

Subtotal cheltuieli legate de punerea în aplicare a FEG || || 80 000

Total costuri estimate || || 1 680 000

Contribuție din FEG (50 % din costurile totale) || || 840 000

(*) Pentru a evita zecimalele, costurile estimate pe lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Spania.

(**) Totalul nu corespunde din cauza rotunjirilor.

24. Spania confirmă că măsurile descrise mai sus sunt complementare cu acțiunile finanțate de fondurile structurale și că se va evita orice fel de dublă finanțare.

25. Obiectivele principale ale programelor operaționale ale FSE pentru perioada 2007-13 care vizează Comunidad Valenciana sunt promovarea învățării de-a lungul vieții în rândul lucrătorilor și reducerea riscului de abandon școlar timpuriu, cu o atenție specială acordată persoanelor celor mai vulnerabile sau persoanelor cu risc de excluziune socială, în principal lucrătorilor tineri sau cu vârste de peste 45 de ani, femeilor sau persoanelor cu handicap, în timp ce măsurile FEG vor fi axate pe lucrătorii disponibilizați care au lucrat în domeniul textilelor, fără restricții legate de vârstă, educație etc.

26. Urmărirea continuă a acțiunilor FSE și FEG care au scopuri similare și a lucrătorilor în cauză va împiedica orice suprapunere între măsurile FSE și FEG.

Data/datele la care serviciile personalizate pentru lucrătorii afectați au început sau sunt prevăzute să înceapă

27. Spania a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 1 ianuarie 2014. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG.

Procedurile de consultare a partenerilor sociali

28. Cererea propusă a fost discutată în mai multe reuniuni cu partenerii sociali menționați la punctul 18 de mai sus. În cadrul reuniunilor care au avut loc la 19 aprilie, 8 și 29 iulie, 26 august și 16 septembrie 2013, partenerii sociali au fost consultați cu privire la aspecte precum conținutul pachetului integrat de măsuri; alocarea rolurilor și distribuția sarcinilor și programarea acțiunilor. În cadrul reuniunii din 8 iulie, partenerii sociali au convenit să contribuie cu 10 % din cofinanțarea națională a costurilor totale implicate de măsurile descrise mai sus.

29. Autoritățile spaniole au confirmat că cerințele legislației naționale și ale legislației UE privind disponibilizările colective au fost respectate.

Informare cu privire la acțiunile obligatorii în temeiul legislației naționale sau al contractelor colective de muncă

30. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile spaniole:

· au confirmat că măsurile care intră în responsabilitatea întreprinderilor în temeiul legislației naționale sau al contractelor colective de muncă nu vor fi înlocuite de contribuția financiară din FEG;

· au demonstrat că acțiunile oferă sprijin lucrătorilor individuali și nu urmează să fie folosite pentru restructurarea întreprinderilor sau a sectoarelor;

· au confirmat faptul că acțiunile eligibile menționate anterior nu beneficiază de asistență din partea altor instrumente financiare ale UE.

Sisteme de gestionare și control

31. Spania a notificat Comisiei faptul că aceleași organisme care asigură gestionarea și controlul finanțărilor din FSE vor gestiona și controla această contribuție financiară. Direcția Generală pentru Proiecte și Fonduri Europene din cadrul Ministerului Regional al Finanțelor și Administrației Publice al Regiunii Comunidad Valenciana[19] va fi organismul intermediar pentru autoritatea de management.

Finanțare

32. Pe baza cererii transmise de Spania, contribuția propusă din FEG pentru pachetul coordonat de servicii personalizate (inclusiv cheltuielile legate de punerea în aplicare a FEG) este de 840 000 EUR, reprezentând 50 % din costurile totale. Sprijinul propus de Comisie în cadrul fondului se bazează pe informațiile furnizate de Spania.

33. Având în vedere cuantumul maxim al unei contribuții financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie alocată la rubrica 1a din cadrul financiar.

34. Cuantumul propus al contribuției financiare va lăsa disponibil peste 25 % din suma maximă anuală atribuită din FEG pentru alocări în cursul ultimelor patru luni ale anului, astfel cum se prevede la articolul 12 alineatul (6) din Regulamentul (CE) nr. 1927/2006.

35. Prin prezentarea acestei propuneri de mobilizare a FEG, Comisia inițiază procedura simplificată de trialog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală.

36. Comisia prezintă separat o cerere de transfer în vederea înscrierii în bugetul pentru anul 2014 a unor credite de angajament specifice, în conformitate cu punctul 28 din Acordul interinstituțional din 17 mai 2006.

Sursa creditelor de plată

37. Creditele din linia bugetară a FEG din bugetul 2014 se vor utiliza pentru a finanța suma de 840 000 EUR necesară pentru prezenta cerere.

Propunere de

DECIZIE A PARLAMENTULUI EUROPEAN ŞI A CONSILIULUI

privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2013/008 ES/Comunidad Valenciana – textile, Spania)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene,

având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[20], în special punctul 28,

având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[21], în special articolul 12 alineatul (3),

având în vedere propunerea Comisiei Europene[22],

întrucât:

(1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor structurale majore intervenite în practicile comerciale internaționale, generate de globalizare, și pentru a le oferi asistență în reintegrarea pe piața muncii.

(2) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

(3) Spania a prezentat o cerere de mobilizare a FEG în ceea ce privește disponibilizările care au avut loc în 198 de întreprinderi încadrate în diviziunea 13 din NACE Rev. 2 („Fabricarea produselor textile”) din regiunea NUTS II Comunidad Valenciana (ES52) la data de 8 octombrie 2013 și a completat-o cu informații suplimentare transmise până la data de 5 noiembrie 2013. Această cerere îndeplinește condițiile pentru stabilirea contribuțiilor financiare prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 840 000 EUR.

(4) În consecință, ar trebui mobilizat FEG pentru a oferi o contribuție financiară ca răspuns la cererea depusă de Spania,

ADOPTĂ PREZENTA DECIZIE:

Articolul 1

În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare (FEG) pentru alocarea sumei de 840 000 EUR sub formă de credite de angajament și credite de plată.

Articolul 2

Prezenta decizie se publică în Jurnalul Oficial al Uniunii Europene.

Adoptată la Bruxelles,

Pentru Parlamentul European Pentru Consiliu

Președintele Președintele

[1] JO C 139, 14.6.2006, p. 1.

[2] JO L 406, 30.12.2006, p. 1.

[3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1).

[4] Conform articolului 3 al treilea paragraf din Regulamentul (CE) nr. 1927/2006.

[5] Acordul privind textilele și îmbrăcămintea (ATI) precum și toate restricțiile rezultând din acesta au expirat la 1 ianuarie 2005. Ținând cont de expirarea perioadei de tranziție de zece ani pentru aplicarea ATI, comerțul cu textile și îmbrăcăminte nu mai face obiectul contingentelor în cadrul unui regim special, în afara normelor OMC/GATT, ci este în prezent reglementat de regulile și disciplinele generale încorporate în sistemul comercial multilateral.

[6] SITC 26 (fibre textile – altele decât lână în vrac și alte tipuri de lână pieptănată - și deșeurile acestora - netransformate în fire sau în țesătură) și SITC 65 (fire textile, țesături, articole confecționate, necuprinse în altă parte și produsele conexe).

[7] OMC, Statistici ale comerțului internațional 2012.

[8] EGF/2007/005 IT Sardegna, COM(2008) 609; EGF/2007/006 IT Piemonte, COM(2008) 609; EGF/2007/007 IT Lombardia, COM(2008) 609; EGF/2008/001 IT Toscana, COM(2008) 609; EGF/2009/003 LT Alytaus Textile, COM(2008) 547; EGF/2009/005 ES Cataluña, COM(2009) 371; EGF/2009/001 PT Norte-Centro, COM(2009) 371; EGF/2009/004 BE Oost en West Vlaanderen Textiel, COM(2009) 515; EGF/2009/005 BE Limburg Textiel, COM(2009) 515, EGF/2010/009 ES Comunidad Valenciana, COM(2010) 613 și EGF/2013/008 Comunidad Valenciana (cauza de față).

[9] COM(2003) 649 final, The future of the textiles and clothing sector in the enlarged European Union („Viitorul sectorului textilelor și îmbrăcămintei în Uniunea Europeană extinsă”), Documentul de dezbatere nr. 5 al Secretariatului OMC: The Global Textile and Clothing Industry post the Agreement on Textiles and Clothing („Industria globală a textilelor și îmbrăcămintei după Acordul privind textilele și îmbrăcămintea”) (2004).

[10] Asociația întreprinderilor textile din Comunidad Valenciana.

[11] EPA (Ancheta asupra forței de muncă) http://www.datosmacro.com/paro-epa/ccaa/valencia?sector=Tasa-de-paro&sc=EPA-.

[12] EGF/2010/009 ES Comunidad Valenciana, COM(2010) 613.

[13] EGF/2009/014 ES Comunidad Valenciana - ceramică. COM(2010) 216.

[14] EGF/2010/005 ES Comunidad Valenciana - tăierea, fasonarea și finisarea pietrei. COM (2010) 617.

[15] EGF/2011/006 ES Comunidad Valenciana - construcții. COM(2012) 053.

[16] EGF/2011/020 ES Comunidad Valenciana - încălțăminte. COM(2012) 204.

[17] EGF/2013/004 ES Comunidad Valenciana - materiale de construcții. COM(2013) 635.

[18] Certificatul de competență profesională (CCP) este certificatul care atestă că un conducător auto profesionist a promovat cursurile și testările prevăzute de Directiva 2003/59/CE.

[19] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana

[20] JO C 139, 14.6.2006, p. 1.

[21] JO L 406, 30.12.2006, p. 1.

[22] JO C […], […], p. […].